Iktatószám: FH/75-3/2024
Fülöpháza Község Önkormányzat Képviselő-testülete

6042 Fülöpháza, Kossuth u. 5. Tel./fax: 76/377-182; E-mail: polghiv@fulophaza.hu
[image: image1.jpg]



Fülöpháza Község Önkormányzat

Képviselő-testületének

2024. január 29. napján
megtartott ülésén felvett
2. számú
J E G Y Z Ő K Ö N Y V E
3-8/2024. (I.29.) képviselő-testületi határozatok
Fülöpháza,2024. január 29.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2024. január 29. napján 15:00 órakor megtartott ülésén.
Jelen vannak: 
Nagyné dr. Balogh Csilla polgármester

Juhász István alpolgármester

Balogh József János képviselő
Igazoltan távol vannak: Dr. Pogány Károly László képviselő



      Molnár Imre képviselő

Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető
Jegyzőkönyvvezető:
Marton Adrienn 
Nagyné dr. Balogh Csilla polgármester köszöntötte a testületi ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 3 fő jelen van. Dr. Pogány Károly László és Molnár Imre képviselő urak előzetesen jelezték a távolmaradásukat. 
Az előzetesen egyeztetett meghívó alapján a napirendet szavazásra bocsátotta.
Az ülés napirendje:
Napirend: 

1.) Polgármester szabadságolási ütemtervének jóváhagyása 

Előadó: Nagyné dr. Balogh Csilla polgármester

2.) Beszámoló a tanyagondnoki szolgálat 2023. évi tevékenységéről
Előadó: Nagyné dr. Balogh Csilla polgármester

3.) Társulási anyag: 

Kerekegyháza és Térsége Feladatellátó Társulás Humán Szolgáltató Központ Támogató Szolgáltatás keretében használt gépjárművei szolgáltatói nyilvántartásban történő módosítása

Előadó: Nagyné dr. Balogh Csilla polgármester      
4.)  Egyebek

Nagyné dr. Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 3 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


3/2024. (I.29.) Kt. NORMATÍV hat 

2024. január 29.-én megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2024. január 29.-i ülésén az alábbi napirendet fogadja el:

        Napirend:

1.) Polgármester szabadságolási ütemtervének jóváhagyása 

Előadó: Nagyné dr. Balogh Csilla polgármester

2.) Beszámoló a tanyagondnoki szolgálat 2023. évi tevékenységéről
Előadó: Nagyné dr. Balogh Csilla polgármester

3.) Társulási anyag: 

Kerekegyháza és Térsége Feladatellátó Társulás Humán Szolgáltató Központ Támogató Szolgáltatás keretében használt gépjárművei szolgáltatói nyilvántartásban történő módosítása

Előadó: Nagyné dr. Balogh Csilla polgármester      

4.)  Egyebek

Felelős: Vincze Miklós jegyző
      Határidő: azonnal  
1. napirendi pont tárgyalása:

Polgármester szabadságolási ütemtervének jóváhagyása 

Nagyné dr. Balogh Csilla polgármester: Próbáltam időarányosan elosztani a szabadságomat. 
 A bizottság tárgyalta?
Balogh József János képviselő: 

A bizottság tárgyalta, elfogadásra javasolja. 

Nagyné dr. Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné dr. Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 3 igen szavazattal, ellenszavazat és tartózkodás nélkül elfogadta, és az alábbi határozatot hozta:

4/2024. (I. 29.) sz. Kt.

Polgármester szabadságolási ütemtervének jóváhagyása
Határozat

Fülöpháza Község Önkormányzat Képviselő-testülete a Kttv. 225/C. § (2) bekezdésében foglaltaknak megfelelően elfogadja Nagyné dr. Balogh Csilla polgármester – a határozat mellékletét képező – 2024. évi szabadságolási ütemtervét.

Felelős:
Nagyné dr. Balogh Csilla polgármester

Határidő:
azonnal

1.sz. melléklet a 4./2024. (I. 29.) sz. Kt. határozathoz

2024. évi szabadságolási ütemterv

2. napirendi pont tárgyalása:

Beszámoló a tanyagondnoki szolgálat 2023. évi tevékenységéről
Nagyné dr. Balogh Csilla polgármester: A két tanyagondnoki szolgálat vonatkozásában készült el a tavalyi évi beszámoló. 
A bizottság tárgyalta?

Balogh József János képviselő: 

A bizottság tárgyalta, elfogadásra javasolja. 

Nagyné dr. Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné dr. Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 3 igen szavazattal, ellenszavazat és tartózkodás nélkül elfogadta, és az alábbi határozatot hozta:

5/2024. (I.29.) sz. Kt.
Beszámoló a tanyagondnoki szolgálat 2023. évi tevékenységéről
Határozat

Fülöpháza Község Önkormányzatának képviselő-testülete megtárgyalta és elfogadja az I. körzet S0236508 ágazati azonosító számmal rendelkező, és a II. körzet S0506074 ágazati azonosító számmal rendelkező tanyagondnoki szolgálatok 2023. évi tevékenységéről készített – a határozat mellékletét képező – beszámolóját.

Felelős: Nagyné dr. Balogh Csilla polgármester

Határidő: azonnal

1. számú melléklet az 5/2024.(I.29.) sz KT. határozathoz

Beszámoló a tanyagondnoki szolgáltatás – I. körzet és a tanyagondnoki szolgáltatás – II. körzet 2023. évi tevékenységéről

A tanyagondnoki szolgálat közvetlen, személyes szolgáltatások körébe tartozó alapfeladatai:

Közreműködés az étkeztetésben
Kiemelt – a közvetlen alapfeladataként definiált – feladatunk a külterületen élő igénybevevők részére a napi egyszeri meleg étel ételhordóban történő házhoz szállítása az önkormányzat főzőkonyhájáról változó kb. 23-25 személy részére. Az ételszállítás hétköznapokon 11:30 órától 13 óráig történik.

Közreműködés a házi segítségnyújtásban
A házi segítségnyújtás keretében - az alapszolgáltatáshoz kapcsolódó, ház körüli, szakképesítést nem igénylő feladataink: villanykörte, gázpalack, zár stb. cseréje, a napi életvitel fenntartásához szükséges alapvető élelmiszerek, vegyi áruk, fogyasztási cikkek, állatok részére takarmány stb. beszerzése. A bevásárlási kérelmeket és az átvett előleg összegét írásban rögzítjük. Az előleggel a nyugta alapján számolunk el. Lényeges feladatunk a postai és egyéb hivatalos ügyintézés elvégzése, rendszeresen szedett gyógyszerek felíratása és kiváltása.

Közreműködés a közösségi és szociális információk szolgáltatásában
A szociális biztonság megteremtéséhez és a helyi közösségi életbe való bekapcsolódáshoz szükséges információkat mindig eljuttatjuk a település lakói számára. A hirdetményeket, szórólapokat kihelyeztük a külterületek frekventált közterületein, illetve szóban tájékoztattuk az ellátottainkat az aktuális programokról és rendezvényekről. A rendezvényekre igény szerint be is szállítottuk a lakosokat.

Segítjük a lakosságot a hivatali ügyeik intézésében, ugyanakkor a hivatallal közreműködünk a különböző nyomtatványok, levelek kézbesítésében.

Az egészségügyi ellátáshoz való hozzájutás segítése
A település lakossága egyre inkább öregedő. Sajnos az elmúlt évben azt tapasztaltuk, hogy az idősek egészségi állapota romlik, így gyakrabban kellett őket háziorvosi rendelésre, előjegyzés alapján szakorvosi rendelésre, vérvételre szállítani. Több alkalommal kellett mentőt hívnunk az ellátott rosszulléte miatt. Az egyedülálló, kórházban fekvő ellátottakat meglátogattuk, részükre az alapvető szükségleteiket kielégítő személyes tárgyaikat, holmikat bevittük.

Gyermekszállítás, óvodások, iskolások, fiatalok szállítása
A tömegközlekedés hiányosságai miatt és a gyermekek biztonságos közlekedése érdekében az óvodás gyermekeket minden reggel beszállítjuk az óvodába, délután pedig haza. 2023. évben is részt vett az önkormányzat a szünidei gyermekétkeztetési programban. A szünidők alatt Kerekegyházáról hoztuk ki az ételt és a külterületen élő gyermekek számára kiszállítottuk. A hátrányos helyzetű gyermekek részére szervezett nyári táborban is közreműködtünk a gyermekek szállításában. 

A tanyagondnoki szolgálat közvetlen, személyes szolgáltatásokon belüli kiegészítő feladatai
A közösségi, művelődési, sport- és szabadidős rendezvények szervezése, segítése
A tanyagondnoki szolgálat egyik fő célja a településen élők életminőségének javítása. Ez jelenti a helyi társadalom demokratikus működéséből fakadó élénk közéletet, civil szervezetek létét és működését, amit a szolgálat fenntartója támogathat. A feladat elvégzése során fokozott figyelmet fordítunk az ellátottak igényeire. Minden csütörtökön a nyugdíjas klubba szállítjuk az időseket. Erre az alkalomra Kerekegyházáról kiszállítjuk a klub citerán játszó hölgy tagját.

2023-ban az önkormányzat szervezésében megrendezésre került rendezvényekre rendszeresen beszállítottuk a lakosságot. Fontos feladatunk a rendezvények lebonyolításához szükséges különböző eszközök, alapanyagok beszerzése is.

A tanyagondnoki szolgálat által nyújtott közvetett – az önkormányzati feladatok megoldását segítő – szolgáltatások
Elvégezzük az önkormányzat, a fülöpházi kirendeltség különböző eszközbeszerzéseit (mint pl.: írószerek, nyomtatványok, egyéb irodai felszerelések, stb.).

A Kerekegyházi Közös Önkormányzati Hivatal székhelytelepülése és Fülöpháza között napi rendszerességgel szállítjuk az iratokat, a benyújtott kérelmeket. Az óvoda székhelye és telephelye között is mi szállítjuk az iratokat.

Részt veszünk a főzőkonyha alapanyag beszerzésében is.

A tanyagondnoki szolgálat által nyújtott egyéb szolgáltatások
A tanyagondnoki szolgálat a tanyagondnoki gépjárművel a személyes szociális segítségnyújtást végezve egyúttal részét képezi annak a közlekedési rendszernek, amelynek révén a helyi lakosság általános szükségleteinek kielégítését az emberek szállításával segíti. Ennek keretében minden munkanapon 13 órakor a fülöpházi bekötő úton leszálló utasokat beszállítjuk a településre. Alkalomszerűen, előzetes jelzéshez kötötten 8:15 perckor is hozunk be utast a településre.

A tanyagondnoki szolgáltatás összteljesítményét jelző mutatók
A tanyagondnoki tevékenység településen belüli és településen kívüli feladatellátást egyaránt feltételez. A tanyagondnoki feladatok közül csak néhány esetben nélkülözhető a gépjármű használata, de a szolgáltatás elemeinek túlnyomó többsége a gépjárművek igénybevételével látható el.

A munkánk során az alábbi gépkocsi futással kapcsolatos tevékenységeket végezzük:

· Ételszállítás, diétás étel kiszállítása Kerekegyházáról

· Házi gondozó, helyettes háziorvos szállítása, családsegítő munkatársainak a nehezebben megtalálható

tanyákhoz kísérése

· Házi és szakorvosi rendelésre szállítás, gyógyszerkiváltás, bevásárlás 

· Mentők útbaigazítása, adott esetben a nehezebben megtalálható tanyához kísérése

· Rendezvényekhez kapcsolódó tevékenységek,

· Civil és sport szervezetek rendezvényre szállítása, 
· Hivatali beszerzések, ügyintézések, levelezés, lakossági tájékoztatás

2023. évben a gépjárművek összes futott kilométere:

I. körzet: Ford Custom Tourneo: 14 506 km (2022: 17 582 km); 

II. körzet: Volkswagen: 
      19 692 km (2022: 20 427 km)

2023. évben az óvodáskorú és iskoláskorú igénybevevők száma:

2023. évben iskolás gyermeket nem szállítottunk, mivel a Kecskemétre közlekedő iskolabuszt csak belterületen élő gyermekek veszik igénybe. Az óvodába 11 külterületen élő kisgyermek szállítását végeztük.

Személyi feltételek:

A tanyagondnoki szolgáltatást tanyagondnoki végzettséggel, közalkalmazotti jogviszonyban látják el a tanyagondnokok.
Előírt kötelezettségünk a folyamatos tanulás és továbbképzés. 

Fülöpháza, 2024. január 22.

        Somodiné Bakos Edit





             Csősz Károlyné
                                      tanyagondnok

        

                                                    tanyagondnok
3. napirendi pont tárgyalása:

Társulási anyag: 

Kerekegyháza és Térsége Feladatellátó Társulás Humán Szolgáltató Központ Támogató Szolgáltatás keretében használt gépjárművei szolgáltatói nyilvántartásban történő módosítása

Nagyné dr. Balogh Csilla polgármester: A Társulás gépjárműveivel kapcsolatos nyilvántartás módosítást és új gépjármű beszerzését tartalmazza az előterjesztés. A beszerzés a mi költségvetésünket nem érinti. 
A bizottság tárgyalta?

Balogh József János képviselő: 

A bizottság tárgyalta, elfogadásra javasolja. 

Nagyné dr. Balogh Csilla polgármester: Kérdés, észrevétel van-e?
Kérdés, észrevétel nem hangzott el. 

Nagyné dr. Balogh Csilla polgármester: Aki elfogadja a határozat-tervezetet, kérem, szavazzon!

A Képviselő-testület az ismertetett napirendet egyhangúlag, 3 igen szavazattal, ellenszavazat és tartózkodás nélkül elfogadta, és az alábbi határozatot hozta:

6/2024. (I.29.) sz. Kt.
Kerekegyháza és Térsége Feladatellátó Társulás Humán Szolgáltató Központ Támogató Szolgáltatás keretében használt gépjárművei szolgáltatói nyilvántartásban történő módosítása

H a t á r o z a t

Fülöpháza Község Önkormányzat Képviselő-testülete megtárgyalta, és elfogadja - az előterjesztés mellékletét képező - Kerekegyháza és Térsége Feladatellátó Társulás Társulási Tanácsa a Kerekegyháza és Térsége Feladatellátó Társulás Humán Szolgáltató Központ Támogató Szolgáltatás keretében használt gépjárművei szolgáltatói nyilvántartásban történő módosításáról szóló előterjesztésében foglaltakat.
Felelős:    Nagyné dr. Balogh Csilla polgármester

Határidő: azonnal
4. napirendi pont tárgyalása:

Egyebek

4/a. Radnóti utca 1. szám alatti önkormányzati bérlakás bérleti kérelme

Nagyné dr. Balogh Csilla polgármester: Bóta Andrea nyújtotta be a kérelmét. Ő a helyi boltban dolgozik. Szeretné bérbe venni a lakást. Tervezi a villamos hálózat javítását. Jeleztem neki, hogy bármilyen felújítás előzetes tulajdonosi hozzájáruláshoz kötött. Jövedelemmel rendelkezik, nem áll fenn annak a kockázata, hogy nem tudja fizetni a bérleti díjat. Javaslom 2024. február 1. napjától bérbe adni neki az ingatlant. 

Nagyné dr. Balogh Csilla polgármester: Aki támogatja a Radnóti utca 1. szám alatti ingatlan bérbe adását, kérem szavazzon! 

A Képviselő-testület az ismertetett napirendet egyhangúlag, 3 igen szavazattal, ellenszavazat és tartózkodás nélkül elfogadta, és az alábbi határozatot hozta:

7/2024. (I.29.) sz. Kt. 

Fülöpháza, Radnóti utca 1. szám alatti önkormányzati lakás bérbeadása







Határozat

Fülöpháza Község Önkormányzat Képviselő-testülete Bóta Andrea, 6041 Kerekegyháza, Farkas János utca 19. sz. alatti lakos részére bérbe adja a Fülöpháza, Radnóti utca 1. szám alatti (1/21 hrsz) 93,65 m2 alapterületű önkormányzati lakást 2024. február 01. napjától 2025. január 31. napjáig.

A lakbér mértéke 400,-Ft/m2.

Felelős: Nagyné dr. Balogh Csilla polgármester

Határidő: azonnal

4/b. TOP_PLUSZ-1.2.3-21-BK1-2022-00012 azonosítószámú Kossuth utca burkolatfelújítása projekt megvalósítása
Vincze Miklós jegyző: Majdnem 10 millió forint megtakarítás keletkezett a Kossuth utca burkolatfelújításon. Többszörösen egyeztettünk ezen összeg felhasználási lehetőségeiről Kincstárral. Csak az utca nyomvonala mellett lehetne a fejlesztéseket végrehajtani. Az MVM-mel egyeztettünk, hogy kicserélnénk ezen a 700 méteres szakaszon a lámpatesteket, és 70%-os fényerő szabályozással rendelkező új LED-es lámpákat szerelnének fel. Az MVM közművilágítási szerződése keretében ez kivitelezhető. A fennmaradó összegre próbáltunk eszközbeszerzést javasolni, de a kiírás sajnos nem engedi. Az irányító hatóság ezt nem tudja támogatni. A Kossuth-Rákóczi utca szakaszon járda felújításra lehet felhasználni. Az egybeszámítási szabályok miatt elérnénk a közbeszerzési értékhatárt. Így le kell folytatni a közbeszerzési eljárást. Az indikatív előzetes árajánlatok alapján 6,2 millió forintunk lenne erre a fejlesztésre, 1,4 millió forintot kellene önerőből hozzátenni. Ha nem használjuk fel a teljes pályázati összeget, megváltoznak a pályázaton belüli támogatási arányok, mely visszafizetési kötelezettséggel is járhat. A járda önálló hrsz-en van. A 160/1 hrsz-ú ingatlant is be kell vonni a beavatkozási területbe. Ha ezzel így egyetért a képviselő-testület, elindítanánk a folyamatokat. A közbeszerzésbe bele teszünk egy felső értékhatárt, ha azt meghaladja a beérkező ajánlat, érvénytelenné nyilvánítjuk az eljárást. A közreműködő szervezet kéri alátámasztó dokumentumként a tervezői költségvetést. 
Balogh József János képviselő: Én jónak tartom az ötletet. Honnan indulna a beruházás? Térköves lesz?

Vincze Miklós jegyző: A kereszteződéstől indulna, és térköves lesz. 

Nagyné dr. Balogh Csilla polgármester: Mindkét oldalon ki fog érni a járda az úttestig. 
Vincze Miklós jegyző: A községháza előtti oldalon lenne a járdafelújítás, mert ott található csak.
Juhász István képviselő: Fekvőrendőr még bele fér a projektbe? 

Nagyné dr. Balogh Csilla polgármester: Az csak önerőből lehet, nem volt benne a projektben. Körülbelül két millió forint lenne a jelenlegi költsége. 
Nagyné dr. Balogh Csilla polgármester: Aki támogatja a fenti fejlesztések megvalósítását, kérem szavazzon! 

A Képviselő-testület az ismertetett napirendet egyhangúlag, 3 igen szavazattal, ellenszavazat és tartózkodás nélkül elfogadta, és az alábbi határozatot hozta:

8/2024. (I.29.) sz. Kt. 

TOP_PLUSZ-1.2.3-21-BK1-2022-00012 azonosítószámú Kossuth utca burkolatfelújítása projekt megvalósítása
HATÁROZAT

1./ Fülöpháza Község Önkormányzata Képviselő-testülete a TOP_PLUSZ-1.2.3-21-BK1-2022-00012 azonosítószámú Kossuth utca burkolatfelújítása projekt keretében a kivitelezési feladatok ellátása eredményeként keletkezett támogatási összeg megtakarítása terhére az alábbi önállóan nem támogatható fejlesztési célokat kívánja megvalósítani a Kossuth utca – 5/2; és 5/3 hrsz-ú belterületi ingatlanok – nyomvonala mentén:

· a meglévő közvilágítási eszközök, lámpatestek bővítése, korszerűsítése: új LED-es, autonóm fényáramszabályozással szerelt közvilágítási lámpatestek felszerelése, mint közlekedésbiztonságot szolgáló fejlesztés,
· a Radnóti utca, és Rákóczi utca között a meglévő járda felújítása a kispiac, és községháza előtti már felújított járdafelületek nélkül, mint járdafelújítás.
A Képviselő-testület nyilatkozik, hogy az önállóan nem támogatható fejlesztések megvalósításával kapcsolatban esetlegesen felmerülő többletköltséget, mint önkormányzati önerő, saját költségvetési forrásai terhére biztosítja.

2./ A Képviselő-testület a járdafelújítás megvalósítása érdekében a Kossuth utca – 5/2; és 5/3 hrsz-ú belterületi ingatlanok – nyomvonala mentén található, az Önkormányzat kizárólagos tulajdonában álló 160/1 hrsz-ú, kivett közterület művelési ágú, 203 m2 alapterületű ingatlant be kívánja vonni a beavatkozási célterületbe. 

3./ A Képviselő-testület felhatalmazza a polgármestert, hogy tegye a szükséges intézkedéseket a fenti önállóan nem támogató fejlesztési célok a projekt keretében történő megvalósítása érdekében.

Felelős: Nagyné dr. Balogh Csilla polgármester

Határidő: azonnal

Határozatról értesül: Vincze Miklós jegyző, általa:

-
pénzügyi iroda

-
városüzemeltetési iroda

-
Közreműködő Szervezet

-
Bács-Kiskun Vármegyei Fejlesztési Ügynökség NKft.

4/c. Óvoda udvarosi munkakör

Juhász István képviselő: Az óvoda udvarosi munkakörére tudunk-e esetleg megoldást? 

Nagyné dr. Balogh Csilla polgármester: Önerőből sajnos nem, a közfoglalkoztatási program keretében sincs jelentkező. Támogatást pedig nem kapunk rá. 

Mivel az ülésnek több napirendje, kérdése és hozzászólása nem volt, a polgármester megköszönte a jelenlétet és az ülést 16:00 órakor bezárta.

